39. schôdza NR SR - 5.deň - A. dopoludnia
Dátum: 2025-09-16
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

...lebo pán Šutaj Eštok na každej jednej štátnej zákazke a každé jedno ministerstvo, na každej jednej štátnej zákazke rabuje a kradne. Táto skrátená legislatívna, toto skrátené legislatívne konanie nie je preto, že tu nie sú peniaze, ale preto lebo potrebujú peniaze na to rabovanie. Potrebujú kradnúť. Veď pri prvej konsolidácii sme išli konsolidovať 2,7 miliardy a už dostal Kaliňák 700 miliónov na nákladné autá. Tak čo to je za konsolidáciu, keby ideme zobrať občanom peniaze a my dávame tie peniaze, ktoré musia ušetriť na nákladné autá, ktoré nepotrebujeme. Veď vy doma keď šetríte, Slováci, vy keď doma šetríte, tak si idete kúpiť hneď na druhý deň ako začnete šetriť nové auto? Nie, to nová autá si kupuje viete kto? Naša vláda. Vy budete chodiť peši, na bicykloch a vláda si kupuje nové autá. Ďalší bod na skrátené legislatívne konanie je mimoriadne okolnosti, ktoré si vyžadujú rýchlu reakciu. Rýchla reakcia. Áno, oni musia rýchle toto skrátené legislatívne konanie urobiť. Nie pomaly, ako sme tu už dnes počuli. Nie tak, že naozaj bude verejná diskusia, ľudia sa budú môcť vyjadriť, odborná verejnosť sa bude môcť vyjadriť. Nie. Rýchle skrátené legislatívne konanie. Ja som si pozrel v nedeľu vystúpenie Igora Matoviča pri pánovi Šalitrošovi. Ak neviete, kto je pán Šalitroš, to je ten, čo ho Robert Fico dal za, označil za vydierača, vydierača, aj Migaľa za vydierača, aj Huliaka za vydierača, ale Fico sa potrebuje udržať lebo musia konsolidovať, musia ušetriť, no tak týchto vydieračov urobil štátnym tajomníkom a ministrami, ale ja som si to pozrel a tam prišla téma konsolidácie a Šalitroš tam začal rozprávať, to je ten čo sa zgrcal z trestného konania a zo zákonov, ktoré tu predkladal Fico. Ale viete, keď sa, prepáčte, ospravedlňujem sa celému Slovensku, to povedal pán Šalitroš. Keď sa zgrciate z niekoho, tak pri tom človeku, z ktorého sa zgrciate budete? Ja neviem kto tu v sále, keď o niekom povie, že zgrcal som sa z toho človeka, tak pri tom človeku sedí, pri tom človeku bude ďalej pôsobiť? No a tu to je. Tuto je tu bežné. Poďme ďalej. Tento Šalitroš rozprával o tom, že naozaj za to všetko, to je ten naratív, ktorý použil môj kolega, pán Blcháč, že máme taký naratív. Tak tento naratív oni používajú stále. Naratív, že za všetko môže predchádzajúca vláda. A keď mu Igor Matovič ukázal grafy, no tak to bolo strašné. Vy stále ukazujete grafy a hovorí, ale veď toto sú grafy ministerstva financií. Šalitrošovi vtedy vyrazilo dekel lebo Igor Matovič mu ukázal grafy z ministerstva financií a ukázal mu, že nie predchádzajúca vláda, ktorá naozaj bola, mala ťažké obdobie, obrovské, ťažké obdobie, Covid, vojna na Ukrajine, energetická kríza vo svete. Ale v tých časoch sme mohli dať ľuďom 200 eur. Pomáhali sme každému jednému. Dali sme miliardy na kurzarbeit, ale prečo? No lebo sa nekradlo. A keď mi niekto povie, že no ale nekradnúť nestačí. Nie. Kradnutie, to najdôležitejšie čo ožobračuje Slovensko a to sa deje. To sa deje. Musia konsolidovať a konsolidujú aj v skrátenom legislatívnom konaní lebo potrebujú naplniť vrecká tým, ktorí ich sponzorovali, tým, kotí im dali peniaze. Sú aj také sestry, ktoré majú obrovsky veľké peniaze a dávajú svojim bratom státisíce eur a tam tým sestrám sa musí vrátiť. Musíme dať z niečoho sestrám. V predchádzajúcom volebnom období, za vlády Igora Matoviča, sa naozaj dávali peniaze adresne ľuďom. Teraz, teraz, len pri jednom nákupe ministra Šutaja Eštoka desiatky miliónov, desiatky miliónov. Takže, my ideme v skrátenom legislatívnom konaní prijať zákon, aby sme šetrili, aby sme šetrili. Ale ministerstvo, ministerstvo predražuje zákazky niekoľkonásobne. Takže milí Slováci, vy keď máte doma nejakú, opravujete si strechu a nemáte peniaze, tak sa snažíte ušetriť. Dobre, rozpočet si dáte na 10-tisíc eur. A idete tú strechu stavať a firma vám poviem, že to postaví za 30-tisíc eur. Tak to dáte tej firme alebo to dáte firmám, ktoré to postavia za naozaj dobrú cenu? A toto sa tu deje, milí Slováci. Táto vláda vám berie, vám berie naozaj milióny, stovky miliónov a táto vláda sebe dáva. (Prerušenie vystúpenia predsedajúcim.) Raši, Richard, predseda NR SR Pán poslanec, iba sekundičku. Nechcem vás prerušiť, len vidím, že už odchádzajú členovia a sympatizanti Zväzu protifašistických bojovníkov z Trenčína, tak vás chcem pozdraviť v mene nás všetkých. Ďakujem pekne, že ste nás prišli pozrieť. (Potlesk.) Pročko, Jozef, poslanec NR SR Dovidenia. Ja verím, že aj členovia protifašistických bojovníkov vidia, čo sa tu na Slovensku deje. Som hlboko presvedčený, že vidia, čo tu táto vláda robí a čo sa tu deje. Táto vláda ide zvýšiť, ide...počkáme, kým odídu. Nech si Takáč vykýva. (Smiech.) Môžem? Táto vláda nielenže zdiera obyčajných ľudí, tých, ktorí napríklad nechodia do práce, dôchodcovia, deti, ale čo je najhoršie, ide ublížiť živnostníkom a zamestnancom. To že sa idú rapídne zvýšiť , rapídne zvýšiť odvody bude znamenať, že zamestnanci budú mať nižšie platy a vaše deti, to bolo krásne, pozrite sa teraz, keby ste videli tú pani dôchodkyňu, tak si takto kývala rukou. Viete, pani dôchodkyňa, ono je to o tom, že je sloboda prejavu, áno presne, že (Reakcia z pléna.)... a to sú ľudia, ktorí, to sú voliči Roberta Fica. To sú tí, ktorí dovolia politikom, ktorí napríklad v Prievidzi rabovali na SPP a teraz sa stali ministrami. To sú ľudia, ale taký je život. Samozrejme, každý máme právo. Každý máme právo sa rozhodnúť, koho budeme voliť. Ale, táto vláda zvyšuje odvody živnostníkom, zvyšuje odvody živnostníkom, ale napríklad nejaká pani, ktorá vyrábala nejaké šperky a nemala veľký príjem, tak nemusela do istého, to už presne neviem, ale nemusela do istého príjmu platiť odvody, tak po novom, keď pani napríklad zarobí 200 eur mesačne, tak bude musieť platiť odvody 230 eur. Oplatí sa pani, ktorá zarobila na šperkoch 200 eur, aby platila odvody 230 eur? A im je to jedno. Im je to jedno. Prečo im je to jedno? Lebo ste to už počuli aj v piatok aj u mojich predchodcov, oni si nič neznížili. Vládna koalícia, ministri chcú, aby šetrili ľudia. Jasné, ľudia musia šetriť, ale ministri? Ministri zarobia. Fico? Zarobí. Čo to je za šéfa, šéfa podniku, ktorý od svojich zamestnancov chce, aby šetrili. Šéf podniku povie, viete čo? Znížim vám platy, budete musieť mať nižšie platy lebo sa nám nedarí a on sám sebe zvýši plat. To je odporné, nechutné svinstvo. Odporné, nechutné svinstvo. A takíto nám tu vládnu. Takáčovi je jedno, že či tá pani v tom, tá živnostníčka bude mať na to. Nie, on si zvýšil plat. A na ministerstve sa rinú kšeftíky a veľmi dobré kšeftíky, na ktoré sa musíte zložiť vy konsolidáciou, ktorá sem ide v skrátenom legislatívnom konaní. Zo Slovenska budú v januári a to sú naozaj prognostiky odborníkov odchádzať, odchádzať tisíce firiem, ktorým sa tu neoplatí podnikať. Fico nielenže konsolidáciou v skrátenom legislatívnom konaní a zákonom, ktorý príjmu, určite ho príjmu, nielenže vás okráda, vám berie, ale ničí aj hospodárstvo. Veď to je niečo neskutočné, keď spoločnosť a firma namiesto toho, aby mala prosperitu, aby prosperovala, aby jej štát pomáhal, tak štát jej zvýši odvody. Štát jej zvýši náklady, štát jej zvýši poplatky, 900 poplatkov, Julo Jakab, to bolo úžasné, čo urobil. Štátu... všetko, všetko, všetko zvyšuje. Ale sebe, sebe naši vládni činitelia pridávajú. Že vám nie je hanba. Že vám nie je hanba. Vy nemáte kožu na tvári. Vy nemáte kožu na tvári. Danko, či oný, tento by vás už vyniesol Gašpar zo sály, chlapci. Fú. To by ste išli zo sály, keby ste takto vyrušovali a takéto rečičky tu viedli krčmové, jak vediete. Čo je najhoršie pre odbornosť je to, že táto konsolidácia vyženie kvalifikovaných ľudí a to je veľký fakt. Vyššie dane odradia kvalifikovaných ľudí a to nie je môj výmysel. Konštatujú to ľudia, ktorí naozaj v ekonomike sú doma, ktorí hovoria, že toto čo Fico robí je zdieranie ľudí, je to ničenie hospodárstva, zničia firmy, ktoré prosperujú len preto, aby si pchali peniaze do vlastných vrecák. A už to tu dnes zaznelo. Ja som hlboko presvedčený, že naozaj, že naozaj existuje dobro a že toto slušní ľudia na Slovensku vidia. Vidia to všetci tí, ktorí pracujú a urobia tomu rázny koniec. Aj protestami, ktoré dnes budú a ktoré im vadia. Ďakujem veľmi pekne.